text: नई दिल्ली। ऐश्वर्या राय बच्चन अपनी बेटी आराध्या के साथ डिज्नीलैंड में हैं और दोनों मां-बेटी वहां खूब इंजॉय कर रही हैं।ऐश्वर्या ने आराध्या के साथ एक और किसिंग फोटो सोशल मीडिया पर शेयर की है। आराध्या को किस करने वाली ऐसी ही एक फोटो ऐश्वर्या ने मदर्स डे पर शेयर की थी जिसे लेकर वह सोशल मीडिया पर काफी ट्रोल हुई थीं। लोगों ने इस तरह बेटी को किस करने पर ऐश्वर्या की फोटो पर काफी भद्दे कमेंट किए थे।